
ਵਿਦੇਸ਼ੀ ਦਖਲਅੰਦਾਜ਼ੀ ਨਾਲ ਜੁੜੀਆਂ ਨੁਕਸਾਨਦੇਹ ਜਾਂ ਗ਼ੈਰ-ਕਾਨੂੰਨੀ ਗਤੀਵਿਧੀਆਂ ਦੀ ਰਿਪੋਰਟ ਕਰਨਾ
ਨੋਟ: ਇਹ ਆਮ ਜਾਣਕਾਰੀ ਹੈ। ਇਹ ਸਿਰਫ਼ ਤੁਹਾਡੀ ਸਮਝ ਲਈ ਹੈ ਅਤੇ ਇਹ ਕਾਨੂੰਨੀ ਮਸ਼ਵਰਾ ਨਹੀਂ ਹੈ। 
ਖਾਸ ਕਾਨੂੰਨੀ ਮਸ਼ਵਰੇ ਲਈ, ਕਿਸੇ ਯੋਗਤਾ ਪ੍ਰਾਪਤ ਕਾਨੂੰਨੀ ਪੇਸ਼ੇਵਰ ਨਾਲ ਗੱਲ ਕਰੋ।
ਵਿਦੇਸ਼ੀ ਦਖਲਅੰਦਾਜ਼ੀ ਦੇ ਹਿੱਸੇ ਵਜੋਂ ਵਿਦੇਸ਼ੀ ਰਾਜ ਦੇ ਕਾਰਕਾਂ ਦੁਆਰਾ ਕੀਤੀਆਂ ਗਈਆਂ ਕੁਝ ਨੁਕਸਾਨਦੇਹ ਗਤੀਵਿਧੀਆਂ ਪਹਿਲਾਂ ਹੀ ਨਿਊਜ਼ੀਲੈਂਡ ਦੇ ਕਾਨੂੰਨ ਅਧੀਨ ਅਪਰਾਧ ਹਨ।
ਜੇਕਰ ਇਹ ਗਤੀਵਿਧੀਆਂ ਹੋ ਰਹੀਆਂ ਹਨ, ਜਾਂ ਇਹ ਵਿਸ਼ਵਾਸ ਕਰਨ ਦਾ ਕਾਰਨ ਹੈ ਕਿ ਇਹ ਹੋ ਰਹੀਆਂ ਹਨ, ਤਾਂ ਉਹਨਾਂ ਦੀ ਰਿਪੋਰਟ ਨਿਊਜ਼ੀਲੈਂਡ ਪੁਲਿਸ (NZ ਪੁਲਿਸ) ਨੂੰ ਜਾਂ ਗੁਮਨਾਮ ਤੌਰ 'ਤੇ ਕ੍ਰਾਈਮ ਸਟੌਪਰਜ਼ ਨਿਊਜ਼ੀਲੈਂਡ (ਕ੍ਰਾਈਮ ਸਟੌਪਰਜ਼) ਰਾਹੀਂ ਕੀਤੀ ਜਾਣੀ ਚਾਹੀਦੀ ਹੈ।
ਇਹ ਸਾਬਤ ਕਰਨ ਦੀ ਲੋੜ ਨਹੀਂ ਹੈ ਕਿ ਗਤੀਵਿਧੀ ਕਿਸੇ ਵਿਦੇਸ਼ੀ ਰਾਜ ਨਾਲ ਜੁੜੀ ਹੋਈ ਹੈ ਜਾਂ ਇਹ ਵਿਦੇਸ਼ੀ ਦਖਲਅੰਦਾਜ਼ੀ ਹੈ ਕਿਉਂਕਿ ਗਤੀਵਿਧੀ ਆਪਣੇ ਆਪ ਵਿੱਚ ਪਹਿਲਾਂ ਹੀ ਇੱਕ ਅਪਰਾਧ ਹੋ ਸਕਦੀ ਹੈ।
ਭਾਵੇਂ ਗਤੀਵਿਧੀ ਦਾ ਮੂਲ, ਜਾਂ ਕੀ ਕੋਈ ਵਿਦੇਸ਼ੀ ਰਾਜ ਸ਼ਾਮਲ ਹੈ ਜਾਂ ਨਹੀਂ, ਅਣਜਾਣ ਹੋਵੇ, ਫਿਰ ਵੀ ਨਿਊਜ਼ੀਲੈਂਡ ਪੁਲਿਸ ਜਾਂ ਕ੍ਰਾਈਮ ਸਟੌਪਰਜ਼ ਨੂੰ ਰਿਪੋਰਟਾਂ ਕੀਤੀਆਂ ਜਾ ਸਕਦੀਆਂ ਹਨ। ਨਿਊਜ਼ੀਲੈਂਡ ਪੁਲਿਸ ਸਥਿਤੀ ਦਾ ਮੁਲਾਂਕਣ ਕਰੇਗੀ ਅਤੇ ਨਿਰਧਾਰਤ ਕਰੇਗੀ ਕਿ ਕੀ ਅੱਗੇ ਦੀ ਕਾਰਵਾਈ ਦੀ ਲੋੜ ਹੈ।
ਇਹਨਾਂ ਗਤੀਵਿਧੀਆਂ ਵਿੱਚ ਸ਼ਾਮਲ ਹਨ:
· ਡਰਾਉਣਾ-ਧਮਕਾਉਣਾ ਅਤੇ ਧਮਕੀਆਂ
· ਬਲੈਕਮੇਲ ਕਰਨਾ
· ਪਿੱਛਾ ਕਰਨਾ
· ਪਰੇਸ਼ਾਨ ਕਰਨਾ
· ਹਮਲਾ ਅਤੇ ਸਬੰਧਤ ਹਿੰਸਾ
· ਸਾਈਬਰ ਅਪਰਾਧ ਜਿਵੇਂ ਕਿ ਹੈਕਿੰਗ ਅਤੇ ਅਣਅਧਿਕਾਰਤ ਪਹੁੰਚ
· ਨੁਕਸਾਨਦੇਹ ਡਿਜੀਟਲ ਸੰਚਾਰ (ਉਦਾਹਰਣ ਵਜੋਂ ਈਮੇਲ, ਸੋਸ਼ਲ ਮੀਡੀਆ ਸਮੱਗਰੀ, ਜਾਂ ਔਨਲਾਈਨ ਕਮਿਊਨਿਟੀ ਫੋਰਮਾਂ 'ਤੇ ਪੋਸਟਾਂ) ਜੋ ਨੁਕਸਾਨ ਪਹੁੰਚਾਉਣ ਦੇ ਇਰਾਦੇ ਨਾਲ ਕੀਤੀਆਂ ਜਾਂਦੀਆਂ ਹਨ, ਇੱਕ ਅਪਰਾਧਿਕ ਅਪਰਾਧ ਹੋ ਸਕਦੀਆਂ ਹਨ
ਨਿਊਜ਼ੀਲੈਂਡ ਪੁਲਿਸ ਦੀ ਵੈੱਬਸਾਈਟ 'ਤੇ ਨੁਕਸਾਨਦੇਹ ਡਿਜੀਟਲ ਸੰਚਾਰਾਂ ਬਾਰੇ ਹੋਰ ਜਾਣੋ
ਨਿਊਜ਼ੀਲੈਂਡ (NZ) ਪੁਲਿਸ ਨੂੰ ਅਪਰਾਧਾਂ ਦੀ ਰਿਪੋਰਟ ਕਰਨਾ
ਜੇਕਰ ਇਹ ਆਪਾਤਕਾਲ ਹੈ ਅਤੇ ਹੁਣੇ ਹੋ ਰਿਹਾ ਹੈ, ਤਾਂ 111 'ਤੇ ਕਾਲ ਕਰੋ ਅਤੇ ਪੁਲਿਸ ਦੀ ਮੰਗ ਕਰੋ। 
ਜੇਕਰ ਇਹ ਆਪਾਤਕਾਲ ਨਹੀਂ ਹੈ, ਤਾਂ ਤੁਸੀਂ NZ ਪੁਲਿਸ ਨਾਲ ਇਸ ਤਰ੍ਹਾਂ ਸੰਪਰਕ ਕਰ ਸਕਦੇ ਹੋ:
· 105 ਔਨਲਾਈਨ ਫਾਰਮ ਦੀ ਵਰਤੋਂ ਕਰਦੇ ਹੋਏ
· ਕਿਸੇ ਵੀ ਮੋਬਾਈਲ ਜਾਂ ਲੈਂਡਲਾਈਨ ਤੋਂ 105 ਉੱਤੇ ਕਾਲ ਕਰਦੇ ਹੋਏ, ਇਹ ਸੇਵਾ ਮੁਫ਼ਤ ਹੈ ਅਤੇ 24/7 ਦੇਸ਼ ਭਰ ਵਿੱਚ ਉਪਲਬਧ ਹੈ
105 ਫਾਰਮ ਪੁਲਿਸ ਨੂੰ ਤੁਹਾਡੀ ਰਿਪੋਰਟ ਉੱਤੇ ਕਾਰਵਾਈ ਕਰਨ ਅਤੇ ਤੁਹਾਡੇ ਨਾਲ ਫਾਲੋ-ਅੱਪ ਕਰਨ ਵਿੱਚ ਮਦਦ ਕਰਨ ਲਈ ਤੁਹਾਡੀ ਕੁਝ ਵਿਅਕਤੀਗਤ ਜਾਣਕਾਰੀ ਮੰਗਦਾ ਹੈ। NZ ਪੁਲਿਸ ਇਸ ਜਾਣਕਾਰੀ ਦੀ ਵਰਤੋਂ ਸਿਰਫ਼ ਮਨਜ਼ੂਰਸ਼ੁਦਾ ਉਦੇਸ਼ਾਂ ਲਈ ਕਰਦੀ ਹੈ।
ਕ੍ਰਾਈਮ ਸਟੌਪਰਜ਼ ਨੂੰ ਗੁਮਨਾਮ ਤੌਰ 'ਤੇ ਰਿਪੋਰਟ ਕਰਨਾ
ਤੁਸੀਂ ਕ੍ਰਾਈਮ ਸਟੌਪਰਜ਼ ਨਿਊਜ਼ੀਲੈਂਡ ਰਾਹੀਂ ਗੁਮਨਾਮ ਤੌਰ 'ਤੇ ਜਾਣਕਾਰੀ ਸਾਂਝੀ ਕਰ ਸਕਦੇ ਹੋ।
ਕ੍ਰਾਈਮ ਸਟੌਪਰਜ਼ ਇੱਕ ਸੁਤੰਤਰ ਚੈਰਿਟੀ ਹੈ ਜੋ ਅਪਰਾਧ ਜਾਂ ਹੋਰ ਗੰਭੀਰ ਚਿੰਤਾਵਾਂ ਬਾਰੇ ਅਧਿਕਾਰੀਆਂ ਨੂੰ ਜਿਸ ਵਿੱਚ ਇਮੀਗ੍ਰੇਸ਼ਨ, ਕਸਟਮ ਅਤੇ ਨਿਊਜ਼ੀਲੈਂਡ ਪੁਲਿਸ ਸ਼ਾਮਲ ਹਨ, ਇੱਕ ਸੁਰੱਖਿਅਤ ਅਤੇ ਸਰਲ ਢੰਗ ਨਾਲ ਰਿਪੋਰਟ ਕਰਨ ਦਾ ਤਰੀਕਾ ਪ੍ਰਦਾਨ ਕਰਦੀ ਹੈ। 
ਇਸ ਵਿੱਚ ਨਿਊਜ਼ੀਲੈਂਡ ਵਿੱਚ ਸੰਭਾਵਤ ਵਿਦੇਸ਼ੀ ਦਖਲਅੰਦਾਜ਼ੀ ਬਾਰੇ ਜਾਣਕਾਰੀ ਸ਼ਾਮਲ ਹੈ।
ਤੁਸੀਂ ਔਨਲਾਈਨ ਫਾਰਮ ਦੀਵਰਤੋਂ ਕਰਕੇ ਗੁਮਨਾਮ ਤੌਰ 'ਤੇ ਰਿਪੋਰਟ ਜਮ੍ਹਾਂ ਕਰ ਸਕਦੇ ਹੋ, ਜਾਂ 0800 555 111 'ਤੇ ਕ੍ਰਾਈਮ ਸਟੌਪਰਜ਼ ਨੂੰ ਕਾਲ ਕਰਕੇ ਕਿਸੇ ਨਾਲ ਗੱਲ ਕਰ ਸਕਦੇ ਹੋ (ਜਾਂ +64 9 927 3971 ਜੇ ਤੁਸੀਂ ਵਿਦੇਸ਼ ਵਿੱਚ ਹੋ)।
ਤੁਹਾਡੀ ਪਛਾਣ ਅਧਿਕਾਰੀਆਂ ਨਾਲ ਸਾਂਝੀ ਨਹੀਂ ਕੀਤੀ ਜਾਵੇਗੀ।
ਇਹ ਧਿਆਨ ਦੇਣਾ ਮਹੱਤਵਪੂਰਨ ਹੈ ਕਿ ਜਦੋਂ ਕਿ ਇੱਕ ਗੁਮਨਾਮ ਰਿਪੋਰਟ NZ ਪੁਲਿਸ ਨੂੰ ਮਹੱਤਵਪੂਰਨ ਜਾਣਕਾਰੀ ਪ੍ਰਦਾਨ ਕਰ ਸਕਦੀ ਹੈ, ਇਹ NZ ਪੁਲਿਸ ਨੂੰ ਰਸਮੀ ਜਾਂਚ ਕਰਨ ਲਈ ਲੋੜੀਂਦੀ ਜਾਣਕਾਰੀ ਪ੍ਰਦਾਨ ਨਹੀਂ ਕਰ ਸਕਦੀ, ਅਤੇ ਇਸਨੂੰ ਇੱਕ ਰਸਮੀ ਸ਼ਿਕਾਇਤ ਵਜੋਂ ਨਹੀਂ ਗਿਣਿਆ ਜਾਂਦਾ।
ਵਿਦੇਸ਼ੀ ਰਿਸ਼ਵਤਖੋਰੀ ਦੀ ਰਿਪੋਰਟ ਕਰਨਾ
ਵਿਦੇਸ਼ੀ ਰਿਸ਼ਵਤਖੋਰੀ ਉਦੋਂ ਹੁੰਦੀ ਹੈ ਜਦੋਂ ਕੋਈ ਵਿਅਕਤੀ ਜਾਂ ਕਾਰੋਬਾਰ ਕਿਸੇ ਵਿਦੇਸ਼ੀ ਸਰਕਾਰੀ ਅਧਿਕਾਰੀ ਨੂੰ ਉਨ੍ਹਾਂ ਦੇ ਸਰਕਾਰੀ ਫਰਜ਼ਾਂ ਦੇ ਪ੍ਰਦਰਸ਼ਨ ਦੇ ਸਬੰਧ ਵਿੱਚ ਪ੍ਰਭਾਵਤ ਕਰਨ ਲਈ ਕਿਸੇ ਵੀ ਵਿਅਕਤੀ ਨੂੰ ਰਿਸ਼ਵਤ ਦੀ ਪੇਸ਼ਕਸ਼ ਕਰਦਾ ਹੈ, ਦਿੰਦਾ ਹੈ ਜਾਂ ਵਾਅਦਾ ਕਰਦਾ ਹੈ।
ਵਿਦੇਸ਼ੀ ਰਿਸ਼ਵਤਖੋਰੀ ਉਦੋਂ ਵੀ ਹੁੰਦੀ ਹੈ ਜਦੋਂ ਨਿਊਜ਼ੀਲੈਂਡ ਵਿੱਚ ਸਰਕਾਰੀ ਅਧਿਕਾਰੀਆਂ ਨੂੰ ਵਿਦੇਸ਼ੀ ਵਿਅਕਤੀਆਂ ਦੁਆਰਾ ਰਿਸ਼ਵਤ ਦੀ ਪੇਸ਼ਕਸ਼ ਕੀਤੀ ਜਾਂਦੀ ਹੈ, ਦਿੱਤੀ ਜਾਂਦੀ ਹੈ ਜਾਂ ਵਾਦਾ ਕੀਤਾ ਜਾਂਦਾ ਹੈ। ਵਿਦੇਸ਼ੀ ਰਿਸ਼ਵਤਖੋਰੀ ਦੀ ਵਰਤੋਂ ਵਿਦੇਸ਼ੀ ਰਾਜਾਂ ਜਾਂ ਉਨ੍ਹਾਂ ਦੇ ਪ੍ਰਤੀਨਿਧੀਆਂ ਦੁਆਰਾ ਵਿਦੇਸ਼ੀ ਦਖਲਅੰਦਾਜ਼ੀ ਕਰਨ ਲਈ ਕੀਤੀ ਜਾ ਸਕਦੀ ਹੈ।
ਜੇਕਰ ਤੁਹਾਨੂੰ ਵਿਦੇਸ਼ੀ ਰਿਸ਼ਵਤਖੋਰੀ ਦਾ ਸ਼ੱਕ ਹੈ, ਤਾਂ ਤੁਸੀਂ ਸੀਰੀਅਸ ਫ੍ਰਾਡ ਆਫਿਸ ਦੇ ਅਗਿਆਤ ਰਿਪੋਰਟਿੰਗ ਟੂਲ ਰਾਹੀਂ ਗੁਪਤ ਰੂਪ ਵਿੱਚ ਇਸਦੀ ਰਿਪੋਰਟ ਕਰ ਸਕਦੇ ਹੋ: ਵਿਦੇਸ਼ੀ ਰਿਸ਼ਵਤਖੋਰੀ ਦੀ ਰਿਪੋਰਟ ਕਰੋ - ਸੀਰੀਅਸ ਫ੍ਰਾਡ ਆਫਿਸ ਨਿਊਜ਼ੀਲੈਂਡ
ਵਿਦੇਸ਼ੀ ਦਖਲਅੰਦਾਜ਼ੀ ਨਾਲ ਜੁੜੀਆਂ ਨੁਕਸਾਨਦੇਹ ਜਾਂ ਗ਼ੈਰ-ਕਾਨੂੰਨੀ ਗਤੀਵਿਧੀਆਂ ਦੀ ਰਿਪੋਰਟ ਕਰਨਾ			2

